CELEX: 32015R2320
Language: sl
Date: 2015-12-08 00:00:00
Title: Izvedbena uredba Komisije (EU) 2015/2320 z dne 8. decembra 2015 o uvrstitvi določenega blaga v kombinirano nomenklaturo

12.12.2015   
            
            
               SL
            
            
               Uradni list Evropske unije
            
            
               L 328/62
            
         IZVEDBENA UREDBA KOMISIJE (EU) 2015/2320
   z dne 8. decembra 2015
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. decembra 2015
      
         
            Za Komisijo
         
         
            V imenu predsednika
         
         Heinz ZOUREK
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek je izdelan iz svetleče prozorne tkanine (100 % poliester), na kateri je strojno izvezena dekoracija, in navit na 300 cm dolge podporne zvitke.
                  Eden od dveh dolgih robov izdelka je obrobljen z zazankanim šivom, tako da je v blago oblečena vodilna vrvica vstavljena v šivni tunel. Na nasprotni strani ima izdelek gosto tkan okrajek, ki preprečuje paranje blaga, konci votka pa so daljši od blaga in tvorijo resice.
                  Dolžina blaga, odrezanega od zvitka, ustreza širini bodoče zavese. Zavesa se izdela tako, da se blago na robu gosto tkanega okrajka preprosto odreže na želeno dolžino zavese, nato pa se zarobi ta stran in obe strani, odrezani od zvitka. Stran, ki je obrobljena z zazankanim šivom, je spodnji del zavese in ostane enaka kot v zvitku.
                  (glej slike) (1)
                  
               
               
                  6303 92 90
               
               
                  Uvrstitev opredeljujejo splošna pravila 1, 2(a) in 6 za razlago kombinirane nomenklature, opomba 7(d) k oddelku XI in besedilo oznak KN 6303, 6303 92 in 6303 92 90.
                  Izdelek ima bistvene značilnosti končane zavese s tarifno številko 6303, saj je očitno, da za predelavo v zaveso zadostujejo le majhni posegi. Ko se blago odreže od zvitka, je treba zgolj odrezati želeno dolžino zavese in jo zarobiti (glej tudi pojasnjevalne opombe harmoniziranega sistema k tarifni številki 6303, drugi odstavek).
                  Ta nedokončani izdelek se šteje za izdelanega, ker je eden od robov že zarobljen (rob, obrobljen z zazankanim šivom).
                  Izdelek je zato treba uvrstiti pod oznako KN 6303 92 90 kot zaveso iz sintetičnih vlaken.
               
            
         
      
                  
                     
               
               
                  
                     
               
               
                  
                     
               
            
                  1
               
               
                  2
               
               
                  3
               
            
         (1)  Slike so zgolj informativne.